# אי גה פארבן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אי גה פארבן (בגרמנית : IG Farben, קיצור של Interessen-Gemeinschaft Farbenindustrie AG) היה תאגיד חברות גרמני שנוסד ב1925.

אי גה פארבן החזיקה במונופול מוחלט כמעט על ייצור כימיקלים בגרמניה הנאצית. "פארבן" פירושו בגרמנית "צבעים", ואכן החברה בראשיתה ייצרה בעיקר צבעים, אך עד מהרה התפתחה לייצור מוצרים כימיים מתקדמים יותר. התאגיד נוצר בתגובה לארועי מלחמת העולם הראשונה שבעקבותיה איבדו חברות רבות נתח שוק משמעותי.

אי גה פארבן הורכבה מחברות עיקריות אלו :

- אגפא (Agfa)
- קאסלה (Casella)
- BASF (Badische Anilin und Soda Fabrik)
- באייר (Bayer)
- הכסט (Hoechst)
- Huels
- Kalle

ומספר חברות קטנות יותר.

במהלך תכנון הפלישה הנאצית לפולין וצ'כוסלובקיה במלחמת העולם השנייה, בכירי אי גה פארבן שיתפו פעולה באופן הדוק עם פקידים נאצים והנחו אותם אילו מפעלים כימיים יש לאבטח ולהעביר לידיהם.

אי גה פארבן בנתה את מפעל "בונה ורקה" לגומי סינתטי והפקת דלק נוזלי מפחם באושוויץ, מפעל זה התניע את פעילות האס אס ובניית מחנות הריכוז וההשמדה באושוויץ ועבדו בו בעיקר עובדי כפייה ממחנה אושוויץ III מונוביץ. הגז הרעיל "ציקלון בי", אשר אי גה פארבן החזיקה בפטנט לייצורו, שימש בתאי הגזים ויוצר על ידי חברת Degesch (Deutsche Gesellschaft für Schädlingsbekämpfung) , בבעלותה של אי גה פארבן.

בעקבות פשעי המלחמה, שביצעה הנהלת החברה, שקלו בעלות הברית להחרים את מפעליה ולפרקה עם תום המלחמה. במקום זאת פוצלה החברה ב 1951 לחברות שהרכיבוה. ארבע הגדולות רכשו עד מהרה את הקטנות מהן וכיום פעילות רק אגפא, BASF ובאייר. הכסט התמזגה עם החברה הצרפתית Rhône-Poulenc Rorer ליצירת חברת Aventis, הממוקמת בשטרסבורג, צרפת. חברת האם אי גה פארבן נותרה כנאמנות, המחזיקה מספר נכסי נדל"ן עד להכרזתה כפושטת רגל ב10 בנובמבר, 2003.

מספר בכירים בחברה נידונו לתקופות מאסר במשפטי נירנברג על פשעיהם בתקופת מלחמת העולם השנייה.

## [עריכה] קישורים חיצוניים

- דף מידע באתר BASF (אנגלית) על עבודת כפייה במפעליהם בתקופת מלחמת העולם השנייה
- אתר "צדק ומודעות" המציג מידע רב ותמונות בנושא מעורבות אי גה פארבן בשואה (באנגלית)

מקור: http://he.wikipedia.org../../../%D7%90/%D7%99/_/%D7%90%D7%99_%D7%92%D7%94_%D7%A4%D7%90%D7%A8%D7%91%D7%9F.html

קטגוריות: גרמניה הנאצית | חברות גרמניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska
- 中文